OpenLLM-France/wikimedia huggingface dataset:
# Meristemo

Meristemoak landare baskularrek bakarrik dituzten ehunak dira. Hazkundea zuzentzen dute, euren zelulek banatzeko eta berezitzeko gaitasun handia dutelako (mitosia). Kubo- edo zilindro-formako zelula batetik edo zelula-multzo batetik sortzen da; zelula horiek zatiketa bidez ugaltzeko gaitasuna dute, eta landare helduen ehunak sortzen dituzte. Jardute unearen eta landarean duten kokapenaren arabera, primario edo apikalak eta sekundario edo albokoak izan daitezke.
Zelula meristematikoak txikiak eta poliedrikoak dira, nukleo handi bat dute eta ez dute bakuolarik edo oso txikiak dituzte.
* Meristemo primario edo apikalak zelula enbrionarioetatik sortu dira zuzen-zuzenean; sustraiaren eta zurtoinaren muturretan kokatuta daude eta landarearen luzetarako hazkundea zuzentzen dute. Etengabe zatitzen ari da.
* Meristemo sekundario edo alboetakoak zatitzeko gaitasuna berreskuratu duten zelula helduetatik sortzen dira. Alboetan daude kokatuak eta lodierako hazkundea zuzentzen dute. Bi motatakoak daude: Kanbiuma eta felogenoa.
** Kanbium: xilema (izerdi landugabea garraiatu) sekundarioaren eta floema (izerdi landua garraiatu) sekundarioaren artan dago eta berak sortzen ditu bai bata eta bai bestea. Zurtoin eta sustraietan dago eta zelula zilindrikoak edo zerrendak (kanbium faszikularra) osatzen agertzen da.
** Felogenoa edo kanbium subertsua zurtoin eta sustraien azalean kokatua dago, kanpoaldetik hurbil. Kanpoalderantz suber edo kortxo izeneko ehun babeslea eratzen du eta barrualderantz, felodermis edo kortex sekundarioa izeneko parenkima kortikala. Zilindro oso bat edo arku itxura zerrenda longitudinalak eratzen agertzen da.

## Ikus, gainera

* Ehunak

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q207604
* Multimedia: Meristem / Q207604
# Mechanicsville (Iowa)

Mechanicsville Iowako hiri bat da. Cedar konderrian kokatua dago. 2010ean 1.146 biztanle zituen, 2,15 kilometro koadrotan banatuta.

## Ikus, gainera

* Cedar konderria

## Kanpo estekak

* Datuak: Q1928311
* Multimedia: Mechanicsville, Iowa / Q1928311
# Mechanicsville (Pennsylvania)

Mechanicsville Pennsylvaniako borough bat da. Schuylkill konderrian kokatua dago. 2010ean 457 biztanle zituen, 0,84 kilometro koadrotan banatuta.

## Ikus, gainera

* Schuylkill konderria

## Kanpo estekak

* Datuak: Q1184563
* Multimedia: Mechanicsville, Schuylkill County, Pennsylvania / Q1184563
# Mechanicville (New York)

Mechanicville New York estatuko hiri bat da. Saratoga konderrian kokatua dago. 2010ean 5.196 biztanle zituen, 2,18 kilometro koadrotan banatuta.

## Ikus, gainera

* Saratoga konderria

## Kanpo estekak

* Datuak: Q1378444
* Multimedia: Mechanicville, New York / Q1378444
# Mechelroda

Mechelroda Alemaniako udalerria da. Turingia estatuan dago, [[Weimarer Land (barrutia)|Weimarer Land]] barrutian. 2014an 270 biztanle zituen 4,36 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q651563
* Multimedia: Mechelroda / Q651563
# Mechanicsville (Virginia)

Mechanicsville Ameriketako Estatu Batuetako erroldak esleitutako leku bat da. Hanover konderrian dago, Virginia estatuan. 39.482 biztanle ditu, 28,5 kilometro koadroko azaleran banatuta.

## Ikus, gainera

* Hanover konderria

## Kanpo estekak

* Datuak: Q1375703
* Multimedia: Mechanicsville, Virginia / Q1375703
# Mechell (Anglesey)

Mechell, Galesko komunitate txiki bat da, Anglesey uhartean. Komunitatearen barnean Tregele, Mynydd Mechell, Bodewryd, Rhosbeirio eta Carreglefn kokalekuak daude.
2011ko erroldaren arabera 1.293 biztanle zituen.

## Kanpo estekak

* Datuak: Q19609495
* Multimedia: Mechell / Q19609495
# Mechi Gunea

Mechi Gunea (nepaleraz: मेची), Nepalgo Ekialdeko eskualdeko hiru geneetan ekialderen dagoena da. Muga egiten du iparraldean Tibetekin (Txina), ekialdean Sikkim eta Indiako Darjeelingekin eta hegoaldean Indiako estatua den Biharrekin. Bere 8.196 km²-tan 1.307.669 biztanle bizi dira (2001).
Mechi Guneko hiriburua Ilam da baina hiri populatuena Damak, Terai lautadan dagoena. Bestetik Kakarvitta aipatu behar da, berau baita ekialdetik Nepalera sartzeko pasa behar den mugako herria.

## Kanpo estekak

* Datuak: Q9180
* Multimedia: Mechi Zone / Q9180
# Mechanicstown (New York)

Mechanicstown Ameriketako Estatu Batuetako erroldak esleitutako leku bat da. Orange konderrian dago, New York estatuan. 8.065 biztanle ditu, 8,827841 kilometro koadroko azaleran banatuta.

## Ikus, gainera

* Orange konderria

## Kanpo estekak

* Datuak: Q3460049
# Mechernich

Mechernich Alemaniako udalerria da. Ipar Renania-Westfalia estatuan kokatuta dago, [[Euskirchen barrutia|Euskirchen]] barrutian. 2014an 26.763 biztanle zituen 136,46 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q164458
* Multimedia: Mechernich / Q164458
* Webgune ofiziala
# Mendiaundi

Mendiaundi, Nafarroa probintzian topa dezakegun euskal mendia da. Pallardi eta Irumugarrieta artean gehien nabarmentzen diren tontorrak bilatzen hasiz gero, bi dira bereziki nagusitzen direnak: Mendiaundi eta Kurutzeaga. Biak altuera berekoak dira, baina ez dute elkarren antza handirik. Mendiaundi barrualdean dago, Malloetako burkailetatik aparte, eta gain zabala du, harri zerrenda batzuekin atonduta, eta hegi leunak bere isurialde guztietan. Kurutzeaga berriz Malloak osatzen dituzten burkailetako bat da eta hegi malkartsuak ditu tontorraren inguruan, Iparraldera begira batez ere. Batere zailtasunik gabe heldu daiteke halere hegoaldeko bizkarrean gora, haitz multzo batez osatutako gainera. Bere izena ez da bestearena bezain segurua, ez da mapa guztietan izen horrekin ageri (Imanol Goikoetxearen mapatik jaso dut nik).

## Kanpo estekak

Mendiaundi, http://www.euskal-herria.org/.
# Mendiaundi I

Mendiaundi I Aralar mendilerroan dagoen mendi bat da, 1307 metroko garaiera duena. Izen bereko beste mendi bat dago Mendiaundi mendilerroan eta ez da honekin nahastu behar. Izan ere, azken mendilerro honi izena ematen dion mendia, Aralarrekoa baino 75 metro baxuagoa da.
Atallorbe eta Mendiaundi inguru honetan, Arkuek deritzen txabola kupularrak ikus daitezke, diotenez, jentilen bizilekuak zirenak. Beste batzuk, artzaien bizileku primitiboak direla uste dute. Edozein kasutan, eraikin bikain hauek euren sekretua isilpean gordetzen dute mendiaren Iparralde eta Ekialdeko aurpegietan, Argañetako karstaren gainean, non mendilerroan bizi ziren otsoak ezkutatzen ziren XX. mendearen erdialdean.

## Irispideak

Guardetxetik, Pagomari edo Intzazelairako bidea jarrai daiteke eta iparralderantz jarraitu Desaoko babeslekua eta Urrutiko lurriñako leporarte, Unagako potzura jeitsi eta mendira, hegoaldeko magal belartsuetatik igotzeko.

## Kanpo estekak

* euskal-herria.org webgunean
* Datuak: Q12263393
# Mendiarazko gurutzea

Mendiarazko gurutzea Gipuzkoako Urretxu eta Legazpi udalerrien arteko mugan dagoen harrizko gurutze bat da. Gaur egun bi udalerrien arteko biribilgunearen erdian dago, gurutze gorriaren egoitza eta DIA merkatalgunearen parean, bai eta Beasain-Bergara arteko GI-632 autobidearen biaduktuaren azpian ere.
XVI. mendean egina da, eta bi udalerrien arteko mugarria izateaz gain, berezko artelana ere bada, gurutzea hainbat irudiz landua baitago. Alde batean Ama Birjina ageri da Jesus haurtxoarekin eta beste aldean Jesus gurutzitzatua. Gaur egun Gipuzkoako kultura ondasuna izendatua dago.

## Kanpo estekak

* Datuak: Q65926363
* Multimedia: Terminal Cross / Q65926363
# Mendialdea Mankomunitatea

    Artikulu hau Leitzaldeko mankomunitateari buruzkoa da; beste esanahietarako, ikus «Mendialdea (argipena)».
Mendialdea Mankomunitatea Nafarroa Garaiko Leitzaldeko zenbait udalerrik eratutako erakundea da, nagusiki zabor bilketara lotua. Egoitza Leitzan du, eta 2010. urtean eratu zen. Honako udalerriek eratzen dute Mankomunitatea: Arano, Areso, Goizueta, Larraun, Leitza eta Lekunberri.
Bere estatutuen arabera, egiteko nagusia zabor-bilketa eta kudeaketa antolatzea duen arren, mankomunitatearen egiteko posibleen artean eskualderako garapen agentzia bat sortzearen aukera aurreikusten zen. Eta, izatez, Leitzaran-Larraun-Ultzamako Garapen Agentzia sortu zen horren ondorioz.
Estatutuen arabera, Mankomunitatearen zereginen baitan izan daitezke halaber honako gaiak: uraren ziklo integralaren kudeaketa, etxebizitzen birgaitzea, kultura eta gaztaroa, eta euskararen sustapena.

## Erreferentziak

* ↑ «Mendialdea» www.mendialdea.eus (Noiz kontsultatua: 2018-05-07).

## Kanpo estekak

* Webgune ofiziala.
* Datuak: Q16597490
# Mendian gora haritza

Mendian gora edo Mendian gora haritza abesti herrikoia da. Abesti honetako hitzak Xabier Amurizak idatzi zituen, aldiz doinua eta ahotsa Imanol abeslariak moldatu eta jarri zituen.
1982an Imanolek argitaratu zuen Iratze okre geldiak albumeko 2. abestia izan zen.
1987an argitaratu zuen Joan-etorrian albumeko 9. abestia ere izan zen. Disko horretan, besteak beste, kantu ezagun hauekin batera azaldu zen:
* Poeta kaxkarra (Hitzak: Mikel Arregi-Musika: Imanol)
* Lau haizetara (Hitzak: Mikel Arregi-Musika: Imanol)
* Mayo (Hitzak: Somorrostro-Musika: Imanol)
* Nire euskaltasuna (Hitzak: Koldo Izagirre-Musika: Imanol)
* Maitiak galde egin zautan (Hitzak: Herrikoia-Musika: Erramun Martikorena)
Abestia oso ezaguna da, 'Euskal abesti herrikoien' artean 8. bisitatuena izan da Wikipedian (2015-2023).

## Bertsioak

Gutxienez bederatzi bertsio desberdin argitaratu dira geroago abesti honekin. Horien artean hauek egin dute abestiaren bertsio bat: Mixel Etxeberri, Ander Garcia, Mikel Urdangarin, Morau, Akelarre, Bat Gehio eta Lin Ton Taun.

## Hitzak

Mendian gora haritza ahuntzak haitzean dabiltza itsasoaren arimak dakar ur gainean bitsa. Kantatu nahi dut bizitza usteltzen ez bazait hitza mundua dantzan jarriko nuke Jainkoa banintza. (Bis)
Euskal Herriko tristura soineko beltzen joskura txori negartiz bete da eta umorez hustu da. Emaidazue freskura ura eskutik eskura izarren salda urdina edanda bizi naiz gustura. (Bis)
Euskal Herriko poeta kanposantuko tronpeta hil kanpaiari tiraka eta hutsari topeka. Argitu ezak kopeta penak euretzat gordeta goizero sortuz bizitza ere hortxe zegok eta. (Bis)
Mundua ez da beti jai inoiz tristea ere bai baina badira mila motibo kantatzeko alai. Bestela datozen penai ez diet surik bota nahi ni hiltzen naizen gauean behintzat egizue lo lasai. (Bis)

## Erreferentziak

* ↑ "...La voz grave de Imanol interpretó de manera inmejorable los versos llenos de grandeza de Amuriza...", Pako Aristi.
* ↑ «Iratze okre geldiak» www.badok.eus (Noiz kontsultatua: 2021-11-02).
* ↑ «Joan-etorrian» www.badok.eus (Noiz kontsultatua: 2021-11-02).
* ↑ «Euskal abesti herrikoi bisitatuenak Wikipedian (Massviews Analysis)» pageviews.wmcloud.org (Noiz kontsultatua: 2023-08-10).
* ↑ «Mendian Gora» Badok (Badok) (Noiz kontsultatua: 2021-11-02).

## Ikus, gainera

* Imanol Larzabal
* Euskadin, Castillan bezala
* Lau haizetara
* Maitia, nun zira
* Oroitzen
* Sentimentuen hauspoz
* Lau haizetara
* Orain borrokarenean
* Baionatik Bilbora
* Haur kanta II-III

## Kanpo estekak

* Imanol abeslariaren "Mendian gora haritza" abestiaren bertsioa Youtube.com webgunean entzungai.
* Datuak: Q12263391
# Mendiarrak

Mendiarrak Espainiako Alderdien Legea onartu ondoren Nabarnizen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 38 izan ziren boto nuluak, emandako botoen %25,00.

## Ikus, gainera

* Espainiako Alderdien Legea

## Kanpo estekak

* Datuak: Q12263390
# Mendialdea Beherea

Mendialdea Beherea Nafarroako eremu geografikoa da, Zangozerriko iparraldean kokatua. Tradizioz nekazaritzarako izan den eremua da, baina bere berezitasunak ditu, Peñako, Uxueko, Izkoko eta Leireko mendilerroen artean kokatua baitago. Hauek dira eskualdea osatzen duten herriak: Lerga, Eslaba, Ageza, Zare, Oibar, Galipentzu eta Kaseda. Bizkaia ibarra osatzen zuten herriak ere sartuta egoten ziren, baina orain guztiak jenderik gabe daude. Batzuetan, Zangozara, Ledeara, Esara eta Xabierrera, edo Urraulbeitira eta Urraulgoitira ere hedatzen dira, baina oso gutxitan.
Zangozako merindadearen barruan dago kokatuta.
Gainera, Nafarroako bost ardo-eskualdeetako bat da, eta 1500 hektarea mahasti inguru ditu. Kasu honetan ere Donamartiri Untz gehitzen da.

## Geologia

Erliebe eta material desberdinen gainean garatutako lurzoruak hartzen ditu. Hala, hegaletan, iparraldereneko aldean, lodiera aldakorreko lurzoruak daude, harririk gabeak, eta ehundura astunak itsas Eozenoko marga grisen gainean, Irunberriko arroan. Gainerako mendi-mazeletan lodierako eta harritasuneko lurzoru aldakorrak ageri dira, ehundura franko finak edo limosoak, Ebro ibarreko tertziario kontinentaleko tuparri eta hareharrien alternantzien gainean. Azkenik, haranen hondoetan eta Irati eta Aragoi ibaietako alubioi-terrazen hondakinetan, hau da, lur lauetan eta maiz hartxintxar ugarirekin, mahastiak lur sakonak hartzen ditu, egitura frankoak eta drainatze bikainekoak.

## Oharrak

* ↑ /menð̞ialð̞é.a be.eɾé.a/ ahoskatua (laguntza)

## Erreferentziak

* «D.O. Navarra» Vinos DO Navara (Noiz kontsultatua: 2022-04-15).

## Ikus, gainera

* Zangozerria
* Nafarroa Garaia

## Kanpo estekak

* Datuak: Q111607704
# Mendialdeko larre eta sastrakadi

Mendialdeko larre eta sastrakadiak Naturarentzako Mundu Funtsak (World Wildlife Fund, WWF) definitutako bioma bati ematen zaion izena da. Bioma honek mundu osoko altitude handiko belartza eta sastrakadi menditar, subalpetar eta alpetarrak hartzen ditu barne.
Zuhaitz-mugatik gora kokatutako mendiko belardi eta sastrakadiei tundra alpetar deritze normalean, eta mundu osoko eskualde menditarretan ageri dira.
Ekosistema hauek, batez ere eskualde subtropikal eta tropikaletan, uharte modura eboluzionatzen dute askotan, gainerako eskualde menditarretatik bereizita, eta sarritan landare endemikoen bizileku izan ohi dira. Landare hauek mendiko klima fresko eta hezeari eta tropikoetako argitasun handiari moldatuz eboluzionatu dute. Ekosistema hauetako landare askok ezaugarri fisiko bereziak dituzte: erroseta egiturak, ezko-antzeko azalerak eta hosto iletsuak.
Mendiko belardi eta sastrakadi zabalenak Andeetako Paramoan daude. Bioma hau Afrika erdialde eta ekialdeko mendietan ere ageri da, bai eta Borneoko Kinabalu mendian, India hegoaldeko mendi altuenetan eta Ginea Berrian ere.
Baldintzak lehorragoak diren tokietan mendiko belardi, sabana eta basoak ageri dira, Etiopian bezala, edo mendiko estepak, Tibetean bezala.

## Kanpo estekak

* Datuak: Q144005
* Multimedia: Montane grasslands and shrublands / Q144005
# Milwaukee Bucks

Milwaukee Bucks NBAn jokatzen duen AEBetako Wisconsin estatuko Milwaukeeko saskibaloi taldea da.

### 2009-2010 denboraldiko taldea

| ZENB. | IZENA | POSIZIOA | NBAn DARAMAN URTEAK | JATORRIA |
| 9 | Primoz Brezec | Pibota | 6 | Eslovenia |
| 6 | Andrew Bogut | Pibota | 4 | Australia |
| 15 | John Salmons | Eskolta | 8 | Miami |
| 40 | Kurt Thomas | Hegal-Pibota | 14 | Miami |
| 21 | Royal Ivey | Antolatzailea | 6 | Texas Christian University |
| 24 | Jerry Stackhouse | Hegalekoa | 14 | North Carolina |
| 22 | Michael Redd | Eskolta | 9 | Ohio State |
| 13 | Luke Ridnour | Antolatzailea | 6 | Oregon |
| 31 | Carlos Delfino | Eskolta/Hegalekoa | 4 | Argentina |
| 7 | Ersan Ilyasova | Antolatzailea | 2 | Turkia |
| 3 | Brandon Jennings | Antolatzailea | Rookia | Lottomatica Roma |
| 42 | Charlie Bell | Eskolta | 5 | Michigan State |
| 50 | Dan Gadzuric | Pibota | 7 | Herbehereak |
| 12 | Luc Mbah a Moute | Hegalekoa | 1 | Kamerun |
* Hasierako Bostekoa: Ersan Ilyasova (HP) , Andrew Bogut (P), Carlos Delfino (H) , Brandon Jennings (A) eta Michael Redd (E)

## Kanpo estekak

* Datuak: Q169637
* Multimedia: Milwaukee Bucks / Q169637
ieaNational Basketball Association :
Ekialdeko KonferentziaMendebaldeko Konferentzia
ieaAtlantikoaBoston CelticsBrooklyn NetsNew York KnicksPhiladelphia 76ersToronto Raptors
ieaErdialdeaChicago BullsCleveland CavaliersDetroit PistonsIndiana PacersMilwaukee Bucks
ieaHego-ekialdeaAtlanta HawksCharlotte HornetsMiami HeatOrlando MagicWashington Wizards
ieaIpar-mendebaldeaDenver NuggetsMinnesota TimberwolvesOklahoma City ThunderPortland Trail BlazersUtah Jazz
ieaPazifikoaGolden State WarriorsLos Angeles ClippersLos Angeles LakersPhoenix SunsSacramento Kings
ieaHego-mendebaldeaDallas MavericksHouston RocketsMemphis GrizzliesNew Orleans PelicansSan Antonio Spurs :
Urteroko ekitaldiak
Draft • NBAko All-Star Asteburua (All-Star Partidua • NBAko Birrintze Lehiaketa • NBAko Hirukoen Lehiaketa • Trebezien Lehiaketa • MVP) :
Bestelakoak
ABA
BAA
WNBA
Basketball Hall of Fame :
# Milwaukie (Oregon)

Milwaukie Oregongo hiri bat da. Clackamas konderrian kokatua dago. 2010ean 20.291 biztanle zituen, 12,49 kilometro koadrotan banatuta.

## Ikus, gainera

* Clackamas konderria

## Kanpo estekak

* Datuak: Q968392
* Multimedia: Milwaukie, Oregon / Q968392
# Milà (argipena)

Milà katalanezko izena da (sarri gaztelaniaz Milá idatzia), eta Wikipedia honetan hainbat artikulutara eraman gaitzake.
* Milà Etxea (Bartzelona), Antoni Gaudí arkitektoak diseinatutako eraikin modernista.
* El Milà, Tarragonako herria.
* Mercedes Milà, kazetari katalana.
* Lorenzo Milà, kazetari katalana, Mercedesen neba.
* Manuel Milà i Fontanals, ikertzaile katalana.
# Milà Etxea

Milà Etxea, (katalaneraz Casa Milà) La Pedrera izenaz ere ezaguna, (pedrera hitzak, katalanez, harrobi esan nahi du) Antoni Gaudí arkitekto katalanaren lana da, 1906 eta 1910 urteen bitartean modernismo katalan estiloan eraikia. Passeig de Gràcia kaleko 92. zenbakian dago, Bartzelonako Eixample auzoan. Etxe hau Pere Milà i Camps eta Roser Segimon i Artells senar-emazteen enkarguz eraiki zen. Gaudí arkitektoak Domènec Sugrañes eta Josep Canaleta kideen laguntza jaso zuen, bai eta Josep Bayó i Font eraikitzailearena ere, azken hau Gaudírekin bat Batlló Etxean lan egina zen.

## Bisitariarentzako informazioa

Milà Etxea jendeari irekita dago. Bisitariarentzat ikusgai dago ganbara, non Espai Gaudí izeneko erakustaretoa atondu baitute, Gaudíren obrari buruzko informazioa eskaintzen duena. Halaber, eraikinaren teilatua ikus daiteke, non nabarmentzeko modukoak diren tximinia bitxiak eta apaingarri bihurgunetsuak. Horrez gain, eraikineko etxebizitza bat ere ikus dezake bisitariak, Gaudíren garaiko dekorazioaz hornituta.
Euskarazko audio-gida bat ere eskuragarri dago bisitari euskaldunentzat.

## Iruditegia

* Ikuspegi orokorra.
* Barnealdeko patioa.
* Teilatua eta tximiniak.
* Ate nagusia.

## Erreferentziak

* ↑ Crippa, Gaudí, 71. orr.
* ↑ Bassegoda, Gaudí o espacio, luz y equilibrio, 197. orr.

## Kanpo estekak

* Milà Etxea
* Gaudí diseinatzailea
* Gaudí Elkartea
* Bisita birtuala
* Datuak: Q207870
* Multimedia: Casa Milà / Q207870
# Milwaukee konderria (Wisconsin)

Milwaukee konderria (ingelesez: Milwaukee County) Wisconsinko konderri bat da, Ameriketako Estatu Batuetan. Hiriburua Milwaukee da. 2010eko zentsuaren arabera 947.735 biztanle zituen, Milwaukee kilometro koadroko azaleran.

## Geografia

Milwaukee konderriak 3.080,89 kilometro koadro ditu. Horietatik 2.455,66 ura dira. Beste 625,23 lurra dira. Biztanleria dentsitatea 307,62 da.

## Demografia

2010eko zentsoan bizi ziren 947.735 pertsonetatik 640.997 txuriak edo hispanoak dira. Horietatik hispano edo latino kategorian 126.039 dira. 248.794 beltzak edo afroamerikarrak. 5.212 amerikar natiboak ziren eta 296 Hawaii edo Pazifikoko irletako natiboak. 32.007 asiarrak ziren. Bestelako arraza bat kategorian 1.139 biztanle daude. Bukatzeko euren burua arraza bat baino gehiagotan 19.290 pertsonek kokatzen zuten.

### Biztanleria piramidea
## Kanpo estekak

* Datuak: Q502294
* Multimedia: Milwaukee County, Wisconsin / Q502294
# Milzano

Milzano Italiako udalerri bat da. Bresciako probintzian kokatuta dago, Lombardia eskualdean. 1.743 biztanle ditu, 8,49 kilometro koadroko azaleran banatuta.

## Mugakideak

Milzanok honako udalerri hauekin egiten du muga:
Alfianello Pavone del Mella San Gervasio Bresciano Cigole Pralboino Seniga

## Kanpo estekak

* Datuak: Q105217
* Multimedia: Milzano / Q105217
# Mendikate Banatzaile Handia

Mendikate Banatzaile Handia edo Australiako mendikatea (ingelesez: Great Dividing Range) ekialdeko Australian dagoen mendikatea da. 3.500 kilometro baino gehiago ditu eta munduko laugarren mendikaterik luzeena da. Kosciuszko mendia da gailurrik garaiena: 2.228 metro.

## Erreferentziak

* ↑ Euskaltzaindia. (2013-07-13). 169. araua: Ozeaniako toponimia. .

## Kanpo estekak

* Datuak: Q192583
* Multimedia: Great Dividing Range, Australia / Q192583
# Mendigorriko zubia

Mendigorriko zubia Argako Erriberako Mendigorria udalerrian Erdi Aroko harrizko zubi gotiko bat da, Arga ibaiaren gainean.
Mendigorritik Andionerako norabidean, Erdi Aroko zubi bat dago, zazpi arku dituena, batzuk zorrotzak. XVI. mendean eta XVIII. mendeko karlistaldietan zati batean suntsitu zen. Gaur egungo itxura XIX. mendean egindako erreformen ondorio da.

## Erreferentziak

* Nafarroako Entziklopedia Handia | MENDIGORRIA. (Noiz kontsultatua: 2021-10-28).

## Ikus, gainera

* Mendigorria
* Argako Erribera
* Arga

## Kanpo estekak

* Datuak: Q113325082
# Mendikate Artikoa

Mendikate Artikoa (ingelesez: Arctic Cordillera) iparraldeko Kanadako mendikatea da, Kanadako Uhartedi Artikoaren ipar-ekialdean dagoena. Mendikatearen tontorrik altuena 2.616 metroko Barbeau mendia da.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q674017
* Multimedia: Arctic Cordillera / Q674017
# Mendigune

Mendigunea luzetarako ardatz baten inguruan egituratuta ez dagoen mendi-sistema da, mendikatea ez bezala. Batzuk itsaso azpian daude.

## Munduko mendigune ezagun batzuk

* Vosgeak (Frantzia)
* Montserrat (Katalunia)
* Huascarán mendigunea (Peru)
* Armorikako mendigunea (Frantzia)
* Aizkorri-Aratz mendigunea (Euskal Herria)
* Annapurna mendigunea (Nepal)
* Bortzirietako mendigunea (Euskal Herria)
* Kolonbiako mendigunea (Kolonbia)
* Chartreuse mendigunea (Frantzia)
* Cume Kugitangtau (Turkmenistan)
* Kondyor mendigunea (Errusia)
* Laurentino mendigunea (Quebec, Kanada)
* Guyanetako mendigunea (Guyana, Surinam, Guyana Frantsesa, Venezuela, Brasil, Kolonbia)
* Logan mendigunea (Kanada)
* Erdialdeko Mendigunea (Frantzia)
* Montgrí mendigunea (Katalunia)
* Panchchuli (India)
* Vinson mendigunea (Antartida)
* Vitosha mendigunea (Bulgaria)
* Adrar Des Ifoghas (Mali)
* Itatiaia mendigunea (Brasil)
* Baturité mendigunea (Brasil)
* Brasilia mendigunea (Argentina, Bolivia, Brasil, Paraguai, Uruguai)
* Patagoniako mendigunea (Argentina)
* Acahay mendigunea (Paraguai)
* Hespérico mendigunea (Espainia)
* Aquitania mendigunea (Espainia, Frantzia)
* Ebroko mendigunea (Espainia)
* Kilimanjaro mendigunea (Kenya)
* Mendigune Betikoa (Espainia)
* Galizia-Leongo mendigunea (Espainia, Portugal)
* Iparraldeko mendigunea (Haiti, Dominikar Errepublika)
* Bosawas (Nikaragua)

## Ikus, gainera

* Euskal Herriko mendilerroen zerrenda
* Mendikatea, mendilerroa
* Mendi-adarrak, mendi-oinak, gailurreria

## Kanpo estekak

* Datuak: Q1061151
* Multimedia: Massifs / Q1061151